บาทเปิด 32.71/72 แข็งค่าตามภูมิภาค
เงินบาทเปิด 32.71/72 แข็งค่าตามภูมิภาค หลังแบงก์ชาติสวิสยุติคุมค่าเงิน-ลดดอกเบี้ย
16 ม.ค. 2558

เงินบาทเปิด 32.71/72 แข็งค่าตามภูมิภาค หลังแบงก์ชาติสวิสยุติคุมค่าเงิน-ลดดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 32.71/72 บาท/ดอลลาร์ จากเย็นวานนี้ที่ปิดตลาดอยู่ที่ระดับ 32.75/77 บาท/ดอลลาร์ แข็งค่าลงมาตามภูมิภาค หลังมีข่าวธนาคารกลางสวิตเซอร์แลนด์ตัดสินใจยกเลิกมาตรการควบคุมสกุลเงินฟรังก์ ด้วยการยกเลิกเพดานการกำหนดอัตราแลกเปลี่ยนฟรังก์สวิสเมื่อเทียบกับยูโร ที่ 1.20 ฟรังก์สวิส พร้อมลดอัตราดอกเบี้ยลงสู่ระดับ -0.75% จาก -0.25%
"ปัจจัยหลักคือเรื่องฟรังก์สวิส ถือเป็น Unexpected ขนาดที่ธุรกิจในสวิสถือว่าเป็นการกระทำที่รุนแรงเหมือนคลื่นยักษ์สึนามิสำหรับอุตสาหกรรมส่งออกและการท่องเที่ยว และสุดท้ายจะส่งผลกระทบต่อเศรษฐกิจทั่วประเทศสวิตเซอร์แลนด์ มีผลทำให้ทุกสกุลแข็งค่าเมื่อเทียบกับดอลลาร์ เยนกลับมาแข็งค่าอย่างรวดเร็ว และเงินบาทน่าจะแข็งค่าต่อเนื่อง" นักบริหารเงิน กล่าว
นักบริหารเงิน ระบุว่า เงินบาทน่าจะยังเคลื่อนไหวตามทิศทางของเงินสกุลอื่นๆในภูมิภาค มองกรอบ 32.65 - 32.75 บาท/ดอลลาร์